ΓΡΑΠΤΗ ΕΡΩΤΗΣΗ P-1340/02

υποβολή: Rodi Kratsa-Tsagaropoulou (PPE-DE) προς την Επιτροπή

(2 Μαΐου 2002)

Θέμα: Βία κατά των γυναικών

Το θέμα της αντιμετώπισης της βίας εις βάρος των γυναικών απασχολεί τα κοινοτικά όργανα αλλά και τα κράτη μέλη.

Διαθέτει η Ευρωπαϊκή Επιτροπή στοιχεία για την πολιτική των κρατών μελών ως προς τη νομοθεσία και τη χρηματοδότηση για την καταπολέμηση της βίας· Σκοπεύει να προβεί σε συγκριτικές μελέτες, εκπόνηση έκθεσης και ανταλλαγή καλών πρακτικών·

Απάντηση της κυρίας Διαμαντοπούλου εξ ονόματος της Επιτροπής

(30 Μαΐου 2002)

Ανταποκρινόμενη στο ψήφισμα που εξέδωσε το Ευρωπαϊκό Κοινοβούλιο το 1997, η Επιτροπή πραγματοποίησε το 1999/2000 ευρωπαϊκή εκστρατεία για την αύξηση της ενημέρωσης σχετικά με την άσκηση βίας κατά των γυναικών. Ένα από τα προϊόντα της εκστρατείας ήταν η έρευνα Ευρωβαρμετρο σχετικά με τις απόψεις του ευρωπαϊκού πληθυσμού όσον αφορά τη βία μέσα στο σπίτι κατά των γυναικών (1999).

Το Ευρωπαϊκό Κέντρο Πολιτικής Δράσης για την καταπολέμηση της βίας κατά των γυναικών — European Policy Action Centre on Violence Against Women του Ευρωπαϊκού Φόρουμ Γυναικών πραγματοποίησε δύο σχέδια με την οικονομικήποστήριξη της πρωτοβουλίας Daphne, από την οποία προήλθε το σημερινό Κοινοτικό Πρόγραμμα Daphne:

- μια μελέτη με τον τίτλο Unveiling the hidden data on domestic violence in the EU(Αποκάλυψη των κρυφών δεδομένων σχετικά με τη βία στο σπίτι στην ΕΕ) (1999), και

- μια έκθεση με τίτλο Towards a common European framework to monitor progress in combating violence against women (Προς τη δημιουργία κοινού ευρωπαϊκού πλαισίου για την παρακολούθηση της προόδου στην καταπολέμηση της βίας κατά των γυναικών), που περιέχει προτάσεις για ένα πλαίσιο πολιτικής και δείκτες σε διάφορους τομείς συμπεριλαμβάνοντας τη νομοθεσία και μελέτες ειδικών περιπτώσεων για πρότυπα ορθής πρακτικής (2001).

Στο πλαίσιο του Κοινοτικού Προγράμματος για την Ισότητα των Φύλων (2001-2005), η Επιτροπή συγχρηματοδότησε την Άτυπη Υπουργική Διάσκεψη σχετικά με τη βία κατά των γυναικών στις 18 και 19 Φεβρουαρίου 2002 στο Santiago de Compostela, που διοργάνωσε η ισπανική Προεδρία. Στη διάσκεψη αυτή, η Προεδρία παρουσίασε τα πρώτα αποτελέσματα μιας μελέτης και ένα σχέδιο Οδηγού Ορθής Πρακτικής. Στη μελέτη αναλύονται οι απαντήσεις ενός ερωτηματολογίου που είχε αποσταλεί στα κράτη μέλη σχετικά με τα μέτρα και τα δεδομένα στον τομέα της βίας κατά των γυναικών καθώς και σχετικά με νομικά, δικαστικά και αστυνομικών μέτρων. Η μελέτη αποτελεί τη βάση του οδηγού ορθής πρακτικής που θα παρουσιαστεί στο Συμβούλιο Απασχόλησης και Κοινωνικής Πολιτικής τον Ιούνιο του 2002 και στα Συμβούλια Δικαιοσύνης και Εσωτερικών Υποθέσεων, Υγείας και Εκπαίδευσης.

Στα συμπεράσματα της διάσκεψηςποβλήθηκαν στο Συμβούλιο Απασχόλησης και Κοινωνικής Πολιτικής στις 7 Μαρτίου 2002 στην οποία τα κράτη μέληπογραμμίστηκε η σημασία της εφαρμογής μιας πολυκλαδικής προσέγγισης σε πολλά επίπεδα για την εξάλειψη της βίας κατά των γυναικών, της ανταλλαγής της ορθής πρακτικής εντός της Ένωσης και της συνεχούς ανάπτυξης εκστρατειών ενημέρωσης.

Αναφορά σχετικά με το θέμα αυτό — την ανάγκη δηλαδή να καθιερωθεί μια πλήρης και πολυκλαδική προσέγγιση για την εξάλειψη οποιασδήποτε μορφής βίας κατά των γυναικών με τη συνεργασία όλων των αρμοδίων πολιτικών φορέων — συμπεριλήφθηκε επίσης στα συμπεράσματα του Ευρωπαϊκού Συμβουλίου της Βαρκελώνης (15 και 16 Μαρτίου 2002).

Το κοινοτικό πρόγραμμα Daphne για την περίοδο 2000-2003 αποσκοπεί στην καταπολέμηση της βίας κατά των παιδιών, των εφήβων και των γυναικών. Οι στόχοι του προγράμματος Daphne είναι α) η δικτύωση των οργανώσεων που ασχολούνται με την καταπολέμηση της βίας για την ανταλλαγή ορθής πρακτικής και β) η αύξηση της ενημέρωσης για το ευρύ κοινό αλλά επίσης και για συγκεκριμένα επαγγέλματα όπως είναι οι ιατροί, οι δικηγόροι, οι κοινωνικοί λειτουργοί, κλπ. Αναλυτικά στοιχεία για όλα τα σχέδια καθώς περισσότερες πληροφορίες καθώς και στατιστικές και αναλύσεις των επιτευχθέντων αποτελεσμάτων και του αντίκτυπου που έχουν διατίθενται στον ιστοχώρο του Daphne: http://europa.eu.int/comm/justice_home/project/daphne/en/index.htm.